《宿松堂和敬亭弟韵》
清代·敦敏

已分星星染鬓华，閒将款段夕阳斜。开樽预醉重阳酒，冲雨来寻三径花。

瘦菊烟深吟旧圃，荒池秋老散鸣蛙。对床记取今宵约，不作渑池道上嗟。

作者简介：（1728—1796后）清宗室，字子明，号懋斋。阿济格后裔。官宗学总管。与弟敦诚均有诗名。与曹雪芹为知交。所著《懋斋诗钞》。为《红楼梦》重要研究资料。